

**Gradska tržnica d.o.o., Augusta Šenoe 12, Varaždin –Tel. 042-302-956 / Fax 042-302-902 www.varazdinski plac.hr**

**Matični broj:01318853 OIB:31452810613 Žiro račun: Privredna banka Zagreb HR4823400091110219073**

**najava za medije** / za objavu odmah

**U TIJEKU PRIJAVE ZA PRODAVATELJE | Prije početka nove školske godine, Dječji plac ponovo s bogatom ponudom najpovoljnije rabljene odjeće i opreme za mališane**

**Varaždin, 23. kolovoza 2017.** – Nova školska godina je pred vratima, pa varaždinski FB humanitarci i Gradska tržnica ponovo organiziraju Dječji plac, najposjećeniji sajam rabljene dječje odjeće, opreme i igračaka u ovom dijelu zemlje.

Održat će se u **subotu, 2. rujna**, u vremenu **od 16 do 20 sati**.

Pozivaju se svi čiji su ormari prepuni premale odjeće, da sve što je očuvano ovim putem ponude na prodaju. Kao prodavatelj može se prijaviti apsolutno svatko - svoje ime i prezime, adresu i telefonski broj pošaljite na **djecji.plac@gmail.com**, a povratno ćete primiti sve potrebne informacije o tijeku sajma i osnovnim pravilima. Cijena kotizacije za prodavače po klupi je 20 kuna.

Dječji plac je, kao i uvijek, najbolje rješenje za sve roditelje koji opremaju školarce. Odjeća u ponudi je očuvana i uredna poput nove, no višestruko povoljnija, pa je već za nekoliko desetaka kuna moguće nabaviti hlače, majice, jakne i drugu sezonsku odjeću za školu i vrtić. Pozivaju se stoga svi roditelji da u subotu poslijepodne (2.9.) obavezno prošeću varaždinskim placem i razgledaju ponudu.

**Gradska tržnica d.o.o.**

direktor Predrag Ciglar

E-mail: direktor@varazdinskiplac.hr

Tel: 042.302.956